La sediul FRF, a avut loc tragerea la sorți a programului play-off-ului și play-out-ului din Liga 2 Casa Pariurilor.
Echipele calificate în play-off
CSC 1599 Șelimbăr 42p.
Unirea Slobozia 40p.
Corvinul Hunedoara 37p.
Gloria Buzău 34p.
CS Mioveni 33p.
AFK Csikszereda 32p.
Programul primei etape de play-off
Unirea Slobozia – CS Mioveni
AFK Csikszereda – CSC 1599 Șelimbăr
Corvinul Hunedoara – Gloria Buzău
Programul complet al meciurilor din play-off poate fi găsit aici.
Grupa A play-out
Ceahlăul Piatra Neamț 31p.
CSM Reșița 27p.
Metaloglobus București 26p.
Campionii FC Argeș 24p.
CSC Dumbrăvița 23p.
FC Unirea Dej 13p.
CSM Alexandria 9p.
Programul primei etape din grupa A de play-out
Ceahlăul Piatra Neamț – Metaloglobus București
CSM Alexandria – CSC Dumbrăvița
CSM Reșița – FC Unirea Dej
CFC Argeș stă
Grupa B play-out
CSA Steaua 28p.
Chindia Târgoviște 28p.
Concordia Chiajna 25p.
CSM Slatina 25p.
Viitorul Pandurii 23p.
CS Tunari 16p.
Progresul Spartac 1p.
Programul primei etape din grupa B de play-out
CS Tunari – Chindia Târgoviște
Concordia Chiajna – Progresul Spartac
Viitorul Pandurii – CSA Steaua
CSM Slatina stă
Programul complet al meciurilor din play-out poate fi găsit aici.
Sistemul din play-off
Primele 6 clasate la finalul sezonului regular își vor disputa locurile de promovare într-un play-off. Partidele se vor juca tur-retur, rezultând astfel încă 10 meciuri pentru fiecare formaţie.
Procedura de stabilire a programului de disputare a play-off-ului se va face pe baza Tabelei Berger pentru şase echipe, numărul corespunzător fiecărei echipe fiind stabilit prin tragere la sorți. Extragerea se va face în ordinea clasării la finalul sezonului regular.
La finalul play-off-ului, două echipe vor promova direct în Liga 1, în timp ce alte două vor disputa un meci de baraj cu locurile 8 și 7 din play-out-ul Ligii 1.
Sistemul din play-out
Echipele din play-out-ul ediției 2023-2024 a Ligii 2 vor fi împărțite în două grupe a câte şapte echipe, în funcție de locul ocupat la finalul sezonului regular, după cum urmează:
Grupa A: locurile 7, 10, 11, 14, 15, 18, 19
Grupa B: locurile 8, 9, 12, 13, 16, 17, 20
În cadrul play-out-ului, în fiecare grupă se va disputa un singur joc între participante, rezultând astfel şase meciuri pentru fiecare formație. La finalul play-out-ului, vor retrograda locurile 6 și 7. În acest sezon nu va mai exista meciul de baraj dintre ocupantele locurilor 5 din cele două grupe pentru a se stabili a cincea echipă retrogradată deoarece, în urma deciziei CEx din 13 iulie 2023, numărul de echipe va crește de la 20 la 22 din sezonul următor, astfel încât doar patru formații vor retrograda din Liga 2 în Liga 3 la finalul sezonului 2023-2024.
Procedura de stabilire a programului de disputare a play-out-ului se va face pe baza Tabelei Berger pentru opt echipe, numărul corespunzător fiecărei echipe fiind stabilit prin tragere la sorți. În urne se vor introduce bile cu numere doar de la 1 la 7, prin eliminarea bilei cu numărul 8 fiind posibilă asigurarea unui număr de meciuri egale în deplasare şi acasă (câte trei din fiecare) pentru cele şapte participante în fiecare grupă. Extragerea se va face în ordinea clasării la finalul sezonului regular.